section_heading: Znamenitosti
paragraph_text: Bursa se smatra rodnim mjestom Osmanskog carstva, što je potvrđeno zaštitom osam znamenitosti u gradu i obližnjem selu Cumalıkızıku, u južnom dijelu Mramorne regije. Ova mjesta predstavljaju stvaranje urbanog i ruralnog sustava ranog Osmanskog carstva u ranom 14. stoljeću. Ona ilustriraju ključne funkcije društvenog i gospodarskog ustroja nove prijestolnice koji se razvio oko novog građanskog centra. To uključuje komercijalne četvrti - hanove, te külliye (vjerske institucije) u kojima su integriranje džamije, vjerske škole, javna kupatila i kuhinje za siromašne, kao i mauzolej Orhana Gazije, utemeljitelja Osmanske dinastije. Jedan dio izvan povijesne jezgre Burse je selo Cumalıkızık, jedino selu ovog sustava koje predstavlja ruralnu podršku prijestolnice u njezinom zaleđu. Zbog toga su Bursa i Cumalıkızık upisani na UNESCO-ov popis mjesta svjetske baštine u Aziji i Oceaniji 2014. god.<ref>Bursa and Cumalıkızık: the Birth of the Ottoman Empire, službene stranice UNESCO-a Posjećeno 26. lipnja 2014.